High School Confidential av Jerry Lee Lewis

«High School Confidential» er ein song skriven av Ron Hargrave og Jerry Lee Lewis som kjenningsmelodien til filmen med same namn, regissert av Jack Arnold.

Bakgrunn
Jerry Lee Lewis spelte inn songen i Sun Studio den 14. februar og reiste så til California, der regissøren sette han, bassisten Jay W. Brown, trommeslagaren Russ Smith, og instrumenta deira på toppen av ei planvogn og fekk Lewis til å mime til songen føre skodespelarar som spelte skuleelevar.Tosches, Nick (1982). Hellfire. New York: Grove Press Under innspelinga spelte Lewis inn minst 14 opptak av «High School Confidential» (ingen andre songar vart spelte inn), men på den tida vart ingen av desse opptaka gjevne ut. Opptaka frå denne innspelinga vart offisielt gjevne ut tidleg i 1980 på Wild One at the High School Hop, og tre andre opptak hamna i plateboksen Jerry Lee Lewis: The Sun Years (1983). Lewis spelte inn att songen 24. april 1958, i noko lågare tempo. Ei blanding av to forsøk vart gjevne ut på singelThe Jerry Lee Lewis Sun Collection. i mai 1958 og så på albumet Jerry Lee Lewis i 1958.Jerry Lee Lewis and Charles White (1995). Killer! The Baddest Rock Memoir Ever. London: Century Sjølve filmversjonen er aldri blitt utgjeven.

Jerry Lee Lewis spelte inn eit konsertopptak av songen med det britiske bandet The Nashville Teens i 1964 på konsertalbumet Live at the Star Club, Hamburg. Songen vart framført av Lewis på ein konsert i 1972 på Wembley Stadium i Storbritannia og vart nytta i dokumentarfilmen frå konserten i 1973, kalla The London Rock and Roll Show. Songen vert òg nytta i filmen Breathless med Richard Gere og Valerie Kaprisky.

«High School Confidential» vart framført i 1983 på Dick Clark sitt TV-program med Jerry Lee Lewis på piano og vokal, Keith Richards på gitar, Mick Fleetwood på trommer og Gary Busey på vokal.

Songen er med i biografifilmen Great Balls of Fire! frå 1989 med ei ny innspeling av Jerry Lee Lewis.

Salslister
Songen kom ut på singel 20. mai 1958 med «Fools Like Me» på B-sida og nådde 21. plassen på Billboard Hot 100, niandeplassen på countrylista, femteplassen på R & B-lista og 12. plassen på den britiske singellista.Whitburn, Joel (1985). The Billboard Book of Top 40 Hits. Singelen nådde 13. plassen på den kanadiske lista og selde til gullplate i USA.

 Liste (1958) Plassering U.S. Billboard Hot 100 21 U.S. Billboard Hot Country Singles 9 U.S. Billboard Hot R&B Singles 5 U.K. Singles Chart 12

Andre versjonar
The Beatles spelte inn songen under innspelinga av Get Back/Let It Be i Twickenham Film studios 6. og 26. januar 1969.The Beatles Bible: Get Back/Let It Be Sessions: Complete Song List. Både Adam Faith og Cliff Richard spelte inn songen i 1958.Second Hand Songs: High School Confidential. The Refreshments spelte inn songen i 2008. Songen vart òg spelt inn av Johnny Worth, Mike Berry, Marty Wilde, The Blasters, Johnny Hallyday, Brian Setzer, Sha Na Na, Fairport Convention på albumet Moat on the Ledge: Live at Broughton Castle, August '81, Mike Smith, Alan Mills og Siggi Fassl i 2011.

Kjelder

Denne artikkelen bygger på «High School Confidential (Jerry Lee Lewis song)» frå ,  den 28. juli 2017. 
 oppgav desse kjeldene:
Bonomo, Joe (2009). Jerry Lee Lewis: Lost and Found. New York: Continuum Books.
Gutterman, Jimmy (1991). Rockin' My Life Away: Listening to Jerry Lee Lewis. Nashville: Rutledge Hill Press.
Gutterman, Jimmy (1993). The Jerry Lee Lewis Anthology: All Killer, No Filler. Rhino Records.
Silver, Murray (1981). Great Balls of Fire: The Uncensored Story of Jerry Lee Lewis. William Morrow/Quill/St. Martin's Press.
Whitburn, Joel (1985). The Billboard Book of Top 40 Hits.

Bakgrunnsstoff


Kategori:Songar frå 1958
Kategori:Jerry Lee Lewis-songar
Kategori:Singlar frå 1958
Kategori:Sun Records-singlar
Kategori:Cliff Richard-songar
Kategori:Ray Brown-songar
Kategori:Sha Na Na-songar
Kategori:Fairport Convention-songar
Kategori:Brian Setzer-songar
Kategori:Alphaville-songar
Kategori:Gene Vincent-songar
Kategori:Mudcrutch-songar